行為沉淪

係指動物喺生活環境迫得滯嗰陣會出現行為上嘅反常。

基礎 

呢個概念源於二十世紀中。當時有動物行為學家約翰·邦帕斯·卡爾宏做咗個噉嘅實驗：
佢哋將一群群嘅大鼠或者第啲嚙齒目動物擺入去一啲密封嘅大鼠烏托邦嗰度－喺呢啲「烏托邦」裏面，啲鼠可以享有無盡嘅嘢食同水，而且完全唔使驚俾獵食者獵殺，令佢哋嘅鼠口喺短時間內有好勁嘅增長；
不過隨住鼠口增長，個烏托邦開始出現迫得滯嘅現象－例如喺其中一場攞老鼠嚟做嘅實驗當中，鼠口密度高到喺一個面積 101 吋  101 吋嘅空間裏面有超過 2,000 隻老鼠咁多；
迫到咁上下，啲大鼠或者老鼠就開始出現各種行為上嘅反常，例如啲鼠乸開始生咗啲仔女出嚟之後就忽視啲仔女由得自己啲仔女餓死，啲鼠公仲開始出現食同類嘅行為，最後搞到有大批嘅鼠死亡。
研究過後，嗰班動物行為學家就同呢啲「生活環境迫得滯嗰陣出現嘅行為反常」改咗個名，叫 behavioral sink ，粵譯。

應用 

行為沉淪嘅概念打後仲有俾心理學同社會學等領域嘅研究者攞去用：廿世紀尾到廿一世紀初係城市化嘅時代，好多地方嘅生活環境都開始愈嚟愈迫，而同時有好多心理病都開始變得愈嚟愈普遍；於是有唔少心理學家同社會學家就開始好奇迫得滯會對人嘅行為造成咩影響，並且採用行為沉淪嘅概念嚟做研究。

人口密度
城市化
巨型城市
躺平主義
Cyberpunk

攷 

動物學
行為
人口